**IZVJEŠĆE O RADU**

**LAG-a VUKA-DUNAV ZA 2023. GODINU**



**U Antunovcu, ožujak 2024. godine**

**SADRŽAJ:**

**1. Organizacija rada i poslovanja LAG-a**

**2. Provedba Lokalne razvojne strategije**

**3. Izrada LRS-a i ugovaranje novih sredstava**

**4. LAG natječaji**

**5. Posjet lokaciji ulaganja prije isplate**

**6. Provedba projekta suradnje**

**7. Izrada LRS unutar Strateškog plana i ugovaranje novih sredstava**

**8. Radionice**

**9. Izmjena Statuta LAG-a Vuka-Dunav**

**10. Izmjena Lokalne razvojne Strategije LAG-a Vuka-Dunav**

**11. Provedba evaluacijskog plana**

**12. Provedena revizija poslovanja LAG-a Vuka-Dunav**

**13. Prijava projekata iz drugih izvora financiranja**

**1. Organizacija rada i poslovanja LAG-a**

Tijekom 2023. godine ured LAG-a Vuka-Dunav poslovao je prema pravilima i propisima koje donosi Pravilnik o provedbi Podmjera 19.1., 19.2., 19.3. i 19.4., a sve do 13.12.2023., odnosno do potpisivanja Ugovora o sufinanciranju provedbe LRS unutar Strateškog plana ZPP, gdje se završila provedba tipa operacije 19.1., 19.2 i 19.3., a započela je provedba Intervencije 77.06.

LAG Vuka-Dunav učestalo je održavao, obnavljao i objavljivao podatke na Internet i Facebook stranicama sa svrhom informiranja naših članova, ali i šire javnosti.

U uredu LAG-a za sve zainteresirane članove i nečlanove koji su imali pitanja vezana uz EU fondove, a posebno uz projekte Programa Ruralnog razvoja 2014.-2020, te prijelaznog razdoblja, održavane su konzultacije i sastanci.

U svrhu izrade LRS-a i što boljeg detektiranja potreba dionika na području LAG obuhvata, u periodu od 28.9.2022. do 25.4.2023., održano je online anketiranje pri kojemu su zaprimljene 63 prijave projektnih prijedloga na području LAG-a.

U sklopu izrade LRS održavane su radionice, konzultacije i sastanci. Održane su 3 radionice sa dionicima, za izradu Lokalne razvojne strategije za novo razdoblje  2023. – 2027. godine, u kojima je sudjelovalo sve ukupno 37 sudionika te je održano 5 konzultacijskih sastanaka vezanih uz izradu LRS-a na kojima je prisustvovalo sve ukupno 15 sudionika. Nadalje, dana 20.09.2023. za 24 sudionika održano je predstavljanje prijedloga izrađene LRS.

**2. Provedba Lokalne razvojne strategije**

Uslijed dodijele sredstava iz prijelaznog razdoblja 2021. – 2022. godine, Lokalnoj akcijskoj grupi Vuka- Dunav dodijeljena su sredstva u iznosu od 4.563.909,86 kuna, čemu još pribrajamo dodatno odobrena sredstva za tip operacije 19.1. u iznosu od 4.500,00 EUR u 2023. godini.

**Podjela prema podmjerama:**

|  |  |
| --- | --- |
| **PODMJERA** | **IZNOS** |
| 19.1. | 133.905,25 kn / 17.772,28 eur |
| 19.2. | 3.401.074,18 kn / 451.400,12 eur |
| 19.3. | 170.053,71 kn / 22.570,00 eur |
| 19.4. | 892.781,97 kn / 118.492,53 eur |
| **ukupno** | **4.593.815,11 kn / 609.704,04 eur** |

Osmom izmjenom LRS u 2023. godini, izvršena je realokacija dodijeljenih sredstava, gdje je sa tipa operacije 1.3.3., sukladnog nacionalnom tipu operacije 6.3.1., preostali iznos odustalih prijavitelja realociran unutar tipa operacije 19.2. Kompletna realocirana sredstva utrošena su kroz natječaj za tip operacije 2.2.1. sukladan nacionalnom tipu operacije 7.4.1.

Nakon realokacije sredstava potpisan je aneks Ugovora o dodjeli sredstava s Agencijom za plaćanja u poljoprivredi, ribarstvu i ruralnom razvoju te iznos alokacija prema tipovima operacija izgleda ovako:

|  |  |
| --- | --- |
| **PODMJERA** | **IZNOS** |
| 19.1. | 133.905,25 kn / 17.772,28 eur |
| 19.2. | 11.522.890,82 kn / 1.529.350,43 eur |
| 19.3. | 260.702,54 kn / 34.601,17 eur |
| 19.4. | 2.576.188,34 kn / 341.918,95 eur |
| **ukupno** | **14.459.781,70 kn / 1.923.642,84 eur** |

**3. Izrada LRS-a i ugovaranje novih sredstava**

LEADER pristup je koncept upravljanja ruralnim razvojem koji potiče lokalne dionike, prema pristupu „odozdo prema gore", na suradnju u izradi strategije razvoja svog područja. LRS LAG-a Vuka-Dunav dokument je koji se temelji upravo na tom pristupu i predstavlja plan za provedbu razvojnih aktivnosti u ruralnom području LAG-a. Kako bi bili ostvareni važni ciljevi LEADER pristupa i ove Strategije, i to osnaživanje lokalne zajednice kroz uključivanje lokalnih dionika u donošenje odluka o razvoju njihovog područja, poboljšanje ruralnih životnih i radnih uvjeta, uključujući dobrobit stanovništva, stvaranje novih, održivih mogućnosti zarade, očuvanje i stvaranje novih prostora, te diversifikaciju gospodarskih aktivnosti, već u ranim fazama procesa izrade ove Strategije bili su uključeni stanovnici područja LAG-a, organizacije civilnog društva, lokalne vlasti i poslovni sektor. Oni su zajedno radili na identifikaciji problema i prilika u svom području, te izradi strategije koja će otvarati prostore za rješavanje problema i iskorištavanje prilika.

Izrada LRS-a započela je početnim razgovorima unutar LAG-a o pokretanju procesa izrade Strategije te razgovorima predstavnika LAG-a s predstavnicima Ekonomskog fakulteta u Osijeku tijekom srpnja 2022. Ti su konzultativni sastanci održavani kontinuirano tijekom cijelog procesa izrade Strategije, kako u fizičkom obliku tako i posredstvom informacijsko-komunikacijske tehnologije.

S obzirom da je bilo izuzetno važno ocijeniti jesu li identificirane mjere i aktivnosti intervencija prijašnje strategije vodile ispunjenju strateških i posebnih ciljeva LAG-a te očekivanih rezultata, kao i identificirati probleme i ograničenja koji su se pojavili tijekom implementacije prijašnje strategije kako bi se iste minimizirale u provedbenom razdoblju nove strategije. Nadalje, u procesu izrade LRS-a, lokalni dionici analizirali su trenutno stanje i resurse područja te identificirali glavne izazove i prilike za razvoj. Ta je faza uključila konzultacije i rasprave s lokalnim dionicima putem javnih radionica, fokus grupa i drugih sastanaka, a bile su obavljane tijekom listopada 2022. – ožujka 2023. Također je provedeno online anketiranje ciljem prikupljanja informacija o projektnim idejama, prijedlozima, inicijativama i interesima dionika na području LAG-a. Na temelju analize statističkih podataka, prikupljenih informacija i utvrđenih potreba lokalnih individualnih dionika definirane su razvojne potrebe i potencijali područja LAG-a, kao i opći i specifičnih ciljevi, te se pristupilo izradi planova za intervencije, projekte suradnje i provedbu razvojnih aktivnosti. Ti su planovi intervencija uključili projekte i aktivnosti koje se trebaju provesti kako bi se postigli ciljevi i riješili problemi koji su identificirani u prethodnim fazama. Planovi za provedbu, uključujući analizu kapaciteta LAG-a za provedbu LRS-a, plana praćenja i procjene provedbe s pokazateljima rezultata te financijskog i akcijskog plana provedbe njezini su važni dijelovi jer omogućuju lokalnim dionicima izravno utjecanje na provedbu strategije i aktivno sudjelovanje u njezinoj provedbi.

Nakon što je izrađen završni nacrt LRS-a, on je predstavljen dionicima u Antunovcu 20. rujna 2023. godine i na mrežnoj stranici LAG-a [www.lagvuka-dunav.hr](http://www.lagvuka-dunav.hr), te je nakon provedene javne rasprave i dodatnih sugestija izrađen konačni tekst LRS-a LAG-a Vuka-Dunav. Isti je usvojen od strane Skupštine LAG-a. Iz vremenske perspektive, priprema LRS-a LAG-a Vuka-Dunav 2023. – 2027. trajala je oko godine dana, počevši od prvih razgovora i sastanaka te online anketiranja u srpnju 2022. godine, preko javnih radionica, fokus grupa i drugih sastanaka tijekom listopada 2022. – ožujka 2023., do njezine finalizacije i objave konačnog teksta LRS-a u rujnu 2023. godine.

Dana 5. prosinca 2023. godine LAG Vuka-Dunav odabran je za provedbu LRS-a pri čemu fiksni iznos potpore po LAG-u iznosi 735.171,42 EUR, dok varijabilni iznos potpore po LAG-u iznosi 1.196.210,84 EUR, odnosno LAG-u se sveukupno dodjeljuje bespovratna sredstva javne potpore unutar Strateškog plana Zajedničke poljoprivredne politike Republike Hrvatske 2023. – 2027. za sufinanciranje provedbu LRS LAG u najvišem iznosu od 1.931.382,26 EUR. Od ukupnog iznosa potpore za LEADER intervenciju Europska unija sudjeluje s 80% udjela što iznosi 1.545.105,81 EUR dok Republika Hrvatska sudjeluje s 20% udjela čiji je iznos 386.276,45 EUR. Najviši iznos potpore za tekuće troškove i animaciju iznosi 482.845,57 EUR od čega Europska unija sudjeluje s 80% što iznosi 386.267,46 EUR dok Republika Hrvatska sudjeluje s 20% čiji je iznos 96.569,11 EUR.

**4. LAG natječaji**

Lokalna akcijska grupa Vuka – Dunav objavljuje 07. listopada 2022. godine 7. LAG natječaj za Tip Operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, a koji je sukladan Tipu Operacije 7.4.1. iz Programa ruralnog razvoja Republike Hrvatske za razdoblje 2014.-2020. Prema Strategiji LAG-a Vuka – Dunav cilj ove operacije poboljšanje životnih uvjeta u ruralnim sredinama, doprinos atraktivnosti sela i njegovom razvojnom potencijalu za druge aktivnosti te poticanje rasta i društveno – ekonomske održivosti kroz potporu ulaganja u osnivanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturu, te pripadajuću infrastrukturu.

Ukupan iznos raspoloživih sredstava za 7. LAG natječaj 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iznosio je 1.460.393,82 HRK, odnosno 194.315,00 EUR.

Na 7. LAG natječaj pristiglo je 6 projektnih prijava, a alokacija je bila dostatna za svih 6 projektnih prijava. Nakon odrađene administrativne analize Upravni odbor na 58. sjednici održanoj 23. ožujka 2023. godine donosi Odluku o odabiru projekta za svih 6 prijavitelja, a ukupno dodijeljeni iznos potpore iznosio je 1.288.526,10 HRK, odnosno 24.228,45 EUR.

Lokalna akcijska grupa Vuka – Dunav objavljuje 28. veljače 2023. godine 8. LAG natječaj, također za Tip Operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, a koji je sukladan Tipu Operacije 7.4.1. iz Programa ruralnog razvoja Republike Hrvatske za razdoblje 2014.-2020.

Ukupan iznos raspoloživih sredstava iznosio je 22.810,76 EUR, odnosno 171.867,66 HRK, a nakon izmjene natječaja objavljene 13. travnja 2023. iznos raspoloživih sredstava iznosio je 52.880,04 EUR, odnosno 398.424,66 HRK. Navedeni natječaj mijenjao se zbog realokacije sredstava iz 6. LAG natječaja za tip operacije 1.3.3. „Potpora razvoju malih poljoprivrednih gospodarstava“ (sukladan nacionalnom tipu operacije 6.3.1.) zbog odustajanja dva korisnika.

Na 8. LAG natječaj pristigle su 4 projektne prijave, od čega su 3 prijave zadovoljile uvjete za dodjelu potpore. Nakon odrađene administrativne analize Upravni odbor na 63. sjednici održanoj 04. kolovoza 2023. godine donosi Odluku o odabiru projekta za 3 prijavitelja, a ukupno dodijeljeni iznos potpore iznosio je 52.880,04 EUR.

Dana 20. rujna 2023. godine LAG Vuka-Dunav objavljuje 9. LAG natječaj također za Tip Operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, ujedno i posljednji unutar Lokalne razvojne strategije LAG-a Vuka-Dunav za razdoblje 2014.-2020. (2021.-2022.).

Ukupan iznos raspoloživih sredstava za 9. LAG natječaj iznosio je 74.103,03 EUR. Na natječaj su pristigle ukupno 3 projektne prijave te su sve 3 zadovoljile uvjete za dodjelu potpore. Nakon odrađene administrativne analize Upravni odbor na 68. sjednici održanoj 14. prosinca 2023. godine donosi Odluku o odabiru projekta za sva 3 prijavitelja, a ukupno dodijeljeni iznos potpore iznosio je 74.103,01 EUR.

**5.** **Posjet lokaciji ulaganja prije isplate**

U 2023. godini djelatnici LAG-a Vuka-Dunav izašli su na 11 posjeta lokaciji ulaganja prije isplate:

1. OPG KRIMER MARIO – T.O.1.3.3.-2/21-31

2. OPG KNEŽEVIĆ BRANISLAV – T.O.1.3.3.-2/21-48

3. OPG DANE BARIŠIĆ – T.O.1.3.3.-2/21-29

4. OPG LAPIŠ LIDIJA – T.O.1.3.3.-2/21-22

5. OPG HRVOJE CRNIĆ – T.O.1.3.3./20-15

6. OPG VLADO MIŠKOVIĆ – T.O.1.3.3.-2/20-19

7. OPG CRNIĆ IVICA - T.O.1.3.3.-2/21-38

8. OPG VOJNOVIĆ VELJKO – T.O.1.3.3.-2/21-24

9. OPG SUŠEC DOMAGOJ – T.O.1.3.3-2/21-37

10. OPG BRANIMIR TURK – T.O.1.3.1/20-13

11. OPĆINA ERDUT – T.O.2.2.1.-4/23-25

Nakon posjeta lokacijama ulaganja i slanja izvještaja Agenciji za plaćanje u poljoprivredi, ribarstvu i ruralnom razvoju, svih 11 projekata isplaćeno je u potpunosti.

**6. Provedba projekta suradnje**

U 2022. godini prijavljen je međuteritorijalni projekt suradnje **„KulturoLAG“** u kojem je glavni partner LAG Vuka-Dunav, a ostali partneri su LAG Bosutski niz, LAG „Cetinska krajina“ te LAG „Prigorje-Zagorje“. Glavni ciljevi ovog projekta su razvoj turističke infrastrukture te sadržaja i programa utemeljenih na povijesnoj, kulturnoj i vjerskoj tradiciji na području partnerskih LAG-ova, te obogaćivanje ukupnog turističkog doživljaja upoznavanjem dionika sa područja partnerskih LAG-ova sa baštinom partnerskih područja.

Ukupan iznos projekta je: 88.015,60 EUR (663.153,51 kn), od čega je za aktivnosti LAG-a Vuka-Dunav odobren iznos od 20.178,40 EUR (152.034,15 kn).

Projektne aktivnosti odrađene u 2023. godini su:

* Provedba itinerera na području LAG-a „Prigorje-Zagorje“ u svrhu kulturno turističke promocije LAG područja i edukacije sudionika o atrakcijama područja (ostala tri itinerera na području preostala tri LAG-a provest će se u 2024. godini).
* Izrada i integracija pristupnih/info točaka projekta suradnje KulutroLAG u svrhu razvoja dodatne turističke infrastrukture i suvremenijeg pristupa turizmu kroz digitalne sadržaje, što će rezultirati prenošenju znanja i zanimanja o kulturno-povijesnim, krajobraznim i vjerskim dobrima i privlačenju posjetitelja na područja parterskih LAG-ova: 42 pristupne/info točke (od kojih 12 za LAG- Vuka-Dunav, 11 za LAG Bosutski niz i 19 za LAG „Cetinska krajina“) koje uključuju izradu, postavljanje i integraciju sadržaja na web stranice, uključujući trošak stručnjaka za javnu nabavu.
* Promocija projekta i LAG područja u svrhu promicanja ruralnog turizma: roll-up projekta suradnje je izrađen, a zajednički promo video partnerskih LAG-ova će biti izrađen u 2024. godini.
* Prva koordinacija projektnog tima održana je na području LAG-a PRIZAG 11. travnja 2023. godine, nedugo nakon pristizanja Odluke o dodijeli sredstava.
* Druga koordinacija je održana na području LAG-a „Cetinska krajina“ 25. listopada 2023. godine.

U prosincu 2023. godine prijavljen je 3. projekt suradnje pod nazivom “Od tradicije do brenda” koji će se provoditi u partnerstvu četiri LAG-a koji pokrivaju područje Osječko-baranjske županije: LAG-a Baranja kao nositelja projekta, LAG-a Karašica, LAG-a Strossmayer i LAG-a Vuka-Dunav kao partnera na projektu. Ciljevi koji se žele ostvariti ovim projektom fokusirani su na razvoj lokalnih proizvoda sa dodanom vrijednosti i stvaranje lokalnog brenda uz očuvanje tradicijskih običaja i vještina kao i na dodatno obrazovanje proizvođača lokalnih proizvoda o primjeni novih tehnoloških dostignuća u proizvodnji hrane i stjecanju marketinških vještina.

Ukupan iznos projekta iznosi 147.076,51 EUR (1.108.1447,96 kn), od čega je za aktivnosti LAG-a Vuka-Dunav odobren iznos od 4.809,52 EUR (36.237,33 kn).

Aktivnosti LAG-a u projektu suradnje su:

* Studijsko putovanje u Liku: aktivno sudjelovanje u pripremi i provedbi studijskog putovanja u Liku s ciljem posjeta primjerima dobre prakse i razmjeni iskustva o provedenom brendiranju lokalnih proizvoda,
* Studijsko putovanje u Istru: aktivno sudjelovanje u pripremi i provedbi studijskog putovanja u Istru s ciljem posjeta primjerima dobre prakse i razmjeni iskustva o provedenom brendiranju lokalnih proizvoda,
* Izrada promidžbenih materijala (promotivnih paketa proizvoda): ispitivanje tržišta i prikupljanje ponuda za odabir najpovoljnijeg dobavljača koji će za sve partnere izraditi promidžbene materijale,
* Koordinacijski sastanci: organizacija koordinacijskih sastanaka na području LAG-a Vuka-Dunav i sudjelovanje na koordinacijskim sastancima drugih LAG-ova partnera u projektu.

U 2023. godini održano je nekoliko LAG Vašara na kojima su predstavljeni OPG-ovi i njihovi proizvodi:

* LAG vašar povodom Antunovačkih dana – Antunovac, 10. lipnja
* Advent u Ivanovcu – 09. prosinca,
* Advent u Antunovcu – 16. prosinca.

LAG Vašari su primjer održivosti projekta nakon završetka provedbe. Aktivnost je pokrenuta tijekom provedbe projekta suradnje „Naše domaće“, koji također iznjedrio oznaku kvalitete „Golden panonian quality“.

**7. Izrada LRS unutar Strateškog plana i ugovaranje novih sredstava**

Pripreme za novo programsko razdoblje su u 2023. godini završene kao i Lokalna razvojna strategija za razdoblje 2023. – 2027. Izrada LRS-a trajala je oko godine dana, počevši od prvih razgovora i sastanaka te online anketiranja u srpnju 2022. godine, preko javnih radionica, fokus grupa i drugih sastanaka tijekom listopada 2022. do ožujka 2023. Konačni tekst LRS-a objavljen je online na web stranici LAG-a 18. rujna 2023., javno prezentiran u Antunovcu 20. rujna 2023. te usvojen od strane Upravnog odbora LAG-a i Skupštine 20. rujna 2023.

Lokalna akcijska grupa Vuka-Dunav podnijela je dana 26. rujna 2023. godine zahtjev za potporu na Natječaj za odabir lokalnih akcijskih grupa u programskom razdoblju 2023. - 2027. unutar intervencije 77.06 „Potpora LEADER (CLLD) pristupu“ iz Strateškog plana Zajedničke poljoprivredne politike Republike Hrvatske 2023. – 2027. objavljenog 7. kolovoza 2023. godine. Nakon zaprimanja Zahtjeva za potporu, Agencija za plaćanja provela je administrativnu kontrolu koja uključuje postupak ocjenjivanja LRS. Ocjenjivački odbor je dana 9. studenog 2023. pozitivno ocijenio LRS LAG-a Vuka-Dunav te donio Obavijest o odobrenju LRS za razdoblje 2023. – 2027. Nakon završetka administrativne kontrole Zahtjeva, utvrđeno je da je Zahtjev za potporu pravovremen i potpun te da LAG Vuka-Dunav ispunjava sve uvjete prihvatljivosti propisane Pravilnikom te Agencija za plaćanja dana 23. studenog 2023. godine donosi Odluku o rezultatu administrativne kontrole.

Nakon toga, 5. prosinca 2023. godine Agencija za plaćanja šalje Obavijest o odabiru LAG-a unutar Strateškog plana ZPP, a dana 13. prosinca 2023. godine LAG Vuka-Dunav i Agencija za plaćanja u poljoprivredi ribarstvu i ruralnom razvoju zaključili su Ugovor o sufinanciranju provedbe LRS unutar Strateškog plana ZPP, kojim Agencija za plaćanja dodjeljuje LAG-u bespovratna sredstva javne potpore unutar Strateškog plana Zajedničke poljoprivredne politike Republike Hrvatske 2023. – 2027. za sufinanciranje provedbe Lokalne razvojne strategije LAG-a Vuka-Dunav za razdoblje 2023. – 2027. u najvišem iznosu do 1.931.382,26 EUR.

**8. Radionice**

Uz animiranje i informiranje lokalnog stanovništva, LAG Vuka–Dunav radi i na poboljšanju kompetencija svojih djelatnika i članova upravljačkih tijela, sudjelujući na različitim radionicama i seminarima u organizaciji Ministarstva poljoprivrede, Agencije za plaćanja u poljoprivredi, ribarstvu i ruralnom razvoju, drugih LAG-ova te krovnih mreža LAG-ova, namijenjenih širenju informacija i razmijeni iskustava. U nastavku slijedi popis radionica u 2023. godini.

1. Koordinacijski sastanak partnerskih LAG-ova u vezi prijave novog projekta suradnje „Naše domaće II“; Valpovo, 18. siječnja,
2. Sastanak ministrice poljoprivrede Marije Vučković s LAG-ovima i radionica za LAG-ove „Izrada LRS LAG-ova za razdoblje 2023 - 2027., Pravilnik za provedbu intervencije 77.06 i LEADER operativna pravila“; Zagreb, 31. siječnja,
3. 1. sjednica Odbora za praćenje Strateškog plana Zajedničke poljoprivredne politike Republike Hrvatske 2023.–2027.; Zagreb, 8. veljače,
4. Osnivačka skupština Lokalne akcijske grupe u ribarstvu i akvakulturi Pannonia; Ribnjak (Našice), 7. veljače,
5. Početna konferencija za projekt Razvoj infrastrukture širokopojasnog pristupa na području općina Antunovac, Čepin, Erdut, Ernestinovo, Šodolovci, Vladislavci i Vuka; Hotel Osijek, 10. veljače,
6. Otvorenje Regionalnog distribucijskog centra OBŽ za voće i povrće; Osijek RDC, 22. veljače,
7. Sastanak Tematske radne grupe „LEADER/CLLD – lokalni razvoj pod vodstvom zajednice“ Nacionalne mreže ZPP-a (u osnivanju); Zagreb, 3. ožujka,
8. Seminar „Rješavanje konflikta“ u organizaciji OBŽ; Osijek, 3. ožujka,
9. Radionica za LAG-ove „Provedba LEADER pristupa u razdoblju 2023. – 2027.; Korčula, 29.-31. ožujka,
10. Radni sastanak LAG-ova s pročelnikom Upravnog odjela za poljoprivredu i ruralni razvoj OBŽ; Osijek, 22. ožujka,
11. Edukacija – Jačanje kapaciteta razvojnih dionika s područja OBŽ u području strateškog planiranja i povlačenja sredstava iz EU fondova, u organizaciji Županijske razvojne agencije OBŽ; Osijek, 3. travnja,
12. 1. sjednica Povjerenstva za izradu Pravilnika o Nacionalnoj mreži zajedničke poljoprivredne politike; Zagreb, 4. travnja,
13. Radionica „Osnivanje i temeljna načela rada proizvođačkih organizacija“; Osijek, 14. travnja,
14. Koordinacijski sastanak LAG-ova s područja OBŽ vezan uz treći projekt suradnje; Šećerana, 2. svibnja,
15. Radionica za LAG-ove „Izrada LRS LAG-ova za razdoblje 2023. – 2027., Pravilnik za provedbu intervencije 77.06 i uputa za izradu LRS i LAG intervencija 2023. – 2027.; Mošćenička Draga, 23.-24. svibnja,
16. Koordinacijski sastanak LAG-ova u svrhu razmjene iskustava u M19; Antunovac (PIA), 17. svibnja,
17. Konferencija „Vinski turizam – lokalni pristup i europske perspektive“ i manifestacija VINATLON; 23.-24. lipnja,
18. Radionica za LAG-ove „Izrada LRS LAG-ova za razdoblje 2023. – 2027., Natječaj za odabir LAG-ova za razdoblje 2023. – 2027.“, terenski obilazak LAG-a „Sjeverna Bilogora“; Bjelovar, 24.-26. srpnja,
19. Koordinacijski sastanak LAG-ova s područja OBŽ vezan uz treći projekt suradnje; Šećerana, 14. srpnja,
20. Sastanak LAG-ova u vezi afričke kuge s predstavnicima Upravnog odjela za poljoprivredu i ruralni razvoj; Osijek, 21. srpnja,
21. Završna konferencija projekta „Izgradnja zgrade 1. gospodarskog centra u Osijeku“; Osijek, 24. kolovoza,
22. Koordinacijski sastanak u svrhu razmjene iskustava u Mjeri 19; Vrpolje, 7. rujna,
23. Sajam lova, ribolova i turizma – SALORI; GC Osijek, 8.-10. rujna,
24. Završna konferencija projekta „Izgradnja Regionalnog distribucijskog centra za voće i povrće“; Osijek, 13. rujna,
25. Webinar – Kako EU podupire kulturnu baštinu kroz programe Unije; 27. rujna,
26. Radni sastanak vezan za prijavu projekta na poziv ERASMUS+; Privlaka, 29. rujna,
27. 2. koordinacijski sastanak projekta suradnje „KulturoLAG“; Sinj, 26. listopada,
28. Sastanak lokalnih razvojnih agencija, LAG-ova i potpornih poduzetničkih institucija OBŽ; 6. studenog,
29. Radionica za LAG-ove „Odabir LAG-ova za razdoblje 2023. – 2027. i pripreme za provedbu LAG natječaja“; Omiš, 13.-15. studenog,
30. Studijsko putovanje na područje FLAG-a Lostura (u organizaciji FLAG-a Pannonia); Biograd na moru, 21.-24. studenog,
31. Sjednica Partnerskog vijeća Lokalnog partnerstva za zapošljavanje OBŽ; Osijek, 22. studenog,
32. Predstavljanje projekta ERASMUS+ „Društvena nejednakost“; Antunovac, 30. studenog,
33. Sastanak s predstavnicima Svjetske banke o ključnim preprekama i prioritetima za Hrvatsku; Osijek, 5. prosinca,
34. Mrežna radionica – Predstavljanje programa Unije (za Panonsku Hrvatsku); 6. prosinca
35. Svečano potpisivanje Ugovora o financiranju za intervenciju 77.06 „Potpora LEADER (CLLD) pristupu“; Zagreb, 13. prosinca,
36. Radionica LmH „Logika intervencije LEADER/CLLD-a i dodana vrijednost“; Tuheljske toplice, 13.-15. prosinca,
37. Redovna godišnja skupština LEADER mreže Hrvatske (LmH); Tuheljske toplice, 14. prosinca,
38. Svečano otvorenje Green Matrix Summita-a; GC Osijek, 14. prosinca,
39. 12. sjednica Odbora za praćenje provedbe Programa ruralnog razvoja Republike Hrvatske za razdoblje 2014. – 2020.; Zagreb, 19. prosinca,

Osim sudjelovanja na navedenim sastancima i radionicama, LAG Vuka-Dunav organizirao je dana 28. siječnja 2023. godine radionicu rezidbe lijeske i predavanje o gnojidbi, zaštiti i prehrani iste. Pokazna rezidba i prezentacija provedena je u suradnji sa stručnjacima iz tvrtke Andermatt Bioinput. Rezidba lijeske prikazana je na OPG-u Lončarić Roman, a u Poduzetničkom inkubatoru Antunovac održana je prezentacija o dostupnim sredstvima za ekološku gnojidbu i zaštitu lijeske.

28. veljače 2023. godine u PIA Antunovac održana je radionica za izradu Lokalne razvojne strategije LAG-a Vuka-Dunav za razdoblje 2023. – 2027. godine na kojoj su sudjelovali dionici pčelarskog sektora, a gdje su se kroz konstruktivnu raspravu donijeli zajednički zaključci i potrebe za razvoj Lag područja, kako bi se iste uvrstile u intervencije unutar LRS, te se samim time doprinijelo razvoju područja. Osim te radionice, kroz proces izrade LRS održane su mnoge radionice i koordinacijski sastanci.

**9. Izmjena Statuta LAG-a Vuka-Dunav**

Na 65. Sjednici Upravnog odbora održanoj 6. rujna 2023. godine usvaja novi Statut Lokalne akcijske grupe Vuka-Dunav. Novi statut donesen je zbog zbog usklađivanja Statuta LAG-a s Pravilnikom o provedbi intervencije 77.06. „Potpora LEADER (CLLD) pristupu“ iz Strateškog plana Zajedničke poljoprivredne politike Republike Hrvatske 2023. – 2027., a u svrhu prijave na natječaj za odabir lokalnih akcijskih grupa u programskom razdoblju 2023.-2027. unutar intervencije 77.06. „Potpora LEADER (CLLD) pristupu“ iz Strateškog plana Zajedničke poljoprivredne politike Republike Hrvatske 2023. – 2027., te opsežnijim izmjenama istoga.

**10. Izmjena Lokalne razvojne Strategije LAG-a Vuka-Dunav**

04. travnja 2023. godine odrađena je i posljednja (osma) izmjena strategije koja se odnosila na izmjene u akcijskom i financijskom planu provedbe LRS-a te izmjena dodatka II LRS-a – Pravilnici. Izmjena akcijskog plana provedbe uslijedila je zbog raspisivanja trećeg natječaja za tip operacije 2.2.1./7.4.1., te realokacije sredstava nakon odustajanja dva korisnika sa tipa operacije 1.3.3./6.3.1. Financijski plan provedbe izmijenjen je uslijed odustajanja dva korisnika sa tipa operacije 1.3.3./6.3.1., i realokacije sredstava na otvoreni natječaj za tip operacije 2.2.1./7.4.1. Također je izvršena izmjena dopune Pravilnika o sistematizaciji radnih mjesta i zapošljavanju. Izmjena LRS-a se također odnosi na tehničke i tiskarske ispravke sukladno čemu su prethodno navedene promjene LRS-a nomotehnički i gramatički doživjele usklađenja.

**11. Provedba evaluacijskog plana**

U prosincu 2022. godine završena je evaluacijska analiza lokalne razvojne strategije LAG-s Vuka-Dunav za razdoblje 2014. – 2020. godine, uključujući i prijelazno razdoblje 2021. – 2022. Temeljna je svrha ovog vrednovanja bila je ispitati kvalitetu implementacije LRS-a LAG-a Vuka-Dunav za navedena razdoblja, a njezin je krajnji cilj dvojak: ocijeniti jesu li identificirane mjere i aktivnosti operacija vodile ispunjenju strateških i posebnih ciljeva LAG-a te očekivanih rezultata kao i identificirati probleme i ograničenja koji su se pojavili tijekom implementacije Strategije kako bi se iste minimizirale u narednom razdoblju.

Provedba Strategije LAG-a usklađena je s načelima CLLD/LEADER programa te s Programom ruralnog razvoja RH 2014. – 2020., kroz definirane strateške ciljeve i prioritete. Uvažavajući navedeno, kao i činjenicu da je njezino formiranje rezultat ne samo analize statističkih podataka, nego i želja, stremljenja i mišljenja različitih dionika na području LAG-a, može se zaključiti da je LRS kreirana na transparentan način te da je evidentna njezina relevantnost, koherentnost i efektivnost u suradnji s dionicima.

Usporedba očekivanih s ostvarenim rezultatima ciljem dokazivanja efektivnosti i efikasnosti LRS-a provela se temeljem indikatora koji su bili pokazatelji poboljšanja stanja na području LAG-a. Ti su indikatori sistematizirani u tri skupine te pokazuju ocjenu učinka, ocjenu rezultata strateškog prioriteta te očekivanog utjecaja napretka.

Indikatori za ocjenu učinka LRS koji uključuju broj zaprimljenih i broj odobrenih projekata, kao i ukupan iznos ulaganja ostvareni su ili značajno premašeni. Primjerice, u okviru TO 1.2.1. prvog strateškog cilja LRS-a ciljna vrijednost ulaganja iznosila je 100.000 eura, dok je ostvarena vrijednost gotovo 50 % viša. Također, u okviru mjere 19.4 planirano je 1.097.000 eura iznosa ulaganja putem mjere LEADER, dok je ostvareno 1.529.350,43 eura, što je povećanje od 39,4 %.

Indikatori koji nisu ispunjeni do kraja 2022. godine, uspješno su ispunjeni u 2023. godini raspisivanjem dodatna dva natječaja za tip operacije 2.2.1., sukladna nacionalnom tipu operacije 7.4.1., te prijavom i provedbom projekata suradnje iz tipa operacije 19.3.2., obzirom da je jedan konačno isplaćen, jedan odobren i jedan prijavljen u 2023. godini.

Analiza ostvarenih rezultata, kao i podataka dobivenih istraživanjem percepcije kvalitete rada i djelovanja LAG-a Vuka – Dunav ukazala je na pozitivan stav ispitanika prema dosadašnjem radu i djelovanju LAG-a. Većina ispitanika bila je uglavnom ili u potpunosti zadovoljna radom i djelovanjem LAG-a, provedbom LRS-a te LAG natječaja. Također je velika većina ispitanika prepoznala doprinos LAG-a razvojnim procesima na njihovom području te isti ocijenila najvišim ocjenama. Stoga se može donijeti zaključak o održivosti LRS-a.

Na temelju provedene analize može se zaključiti da su mjere i aktivnosti operacija Lokalne razvojne strategije LAG-a Vuka-Dunav dovele do ispunjenja njezinih strateških i posebnih ciljeva koji su u skladu s ciljevima nadređenih strategija. Osim toga, može se zaključiti kako bi LAG i u budućnosti mogao utjecati na razvoj svog područja kako izborom projekata koje će financirati, tako i informiranjem, edukacijom i savjetovanjem te promicanjem novih ideja i aktivnosti mimo tradicionalnih.

**12. Provedena revizija poslovanja LAG-a Vuka-Dunav**

Tijekom 2023. godine obavljena je revizija financijskih izvještaja LAG-a Vuka-Dunav za 2022. godinu, na temelju čega je izrađeno Revizorsko izvješće o revizijskom uvidu u godišnje financijske izvještaje za 2022. godinu. Reviziju je odradio Werkmann – društvo za poslovne usluge. Prilikom pregleda dokumentacije nisu utvrđene manjkavosti koje bi utjecale na fer i korektno financijsko izvještavanje. Plaće i drugi dohodci isplaćuju se u skladu sa zakonskim propisima i u tom dijelu nisu imali nikakvih primjedbi. Također je utvrđeno da se dokumenti uredno likvidiraju.

**13. Prijava projekata iz drugih izvora financiranja**

Prijave na Poziv za podnošenje prijedloga aktivnosti nacionalne mreže Zajedničke poljoprivredne politike za 2023. godinu zatvorene su 28. listopada 2023. godine u 12 sati. Među ukupno zaprimljenih 71 prijavu, odobreno je ukupno 50 prijava. LAG Vuka-Dunav bio je partner na dvije prijave. Prva prijava je prijava nositelja aktivnosti Poduzetničko-razvojnog centra općine Erdut (PORC) u kojemu su Kulturni i znanstveni centar „Milutin Milanković“ i LAG Vuka-Dunav projektni partneri. U sklopu projekta provest će se okrugli stolovi te radionice za sve zainteresirane dionike. Druga prijava u partnerstvu je sa LAG-om Karašica, a nositelj aktivnosti je Konjogojska udruga Petrijevci. U sklopu projekta „LIPICANAC – novi pristup uzgoju i korištenju“, organizirat će se studijski posjet Ergeli Lipica u svibnju 2024. godine.

**U Antunovcu, 27. ožujka 2024. godine**

**Predsjednik LAG-a Vuka-Dunav**

**Davor Tubanjski, bacc. ing. agr.**